A Bizottság 1847/2003/EK rendelete

(2003. október 20.)

egy adalékanyag új alkalmazásának ideiglenes és egy takarmányokban már engedélyezett adalékanyag végleges engedélyezéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2003/7/EK bizottsági irányelvvel [1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre [2], és különösen annak 3. cikkére, 9d. cikke (1) bekezdésére és 9e. cikke (1) bekezdésére,

mivel:

(1) A 70/524/EGK irányelv előírja, hogy egy már engedélyezett adalékanyag új alkalmazásához közösségi engedély szükséges.

(2) A 70/524/EGK irányelv C. mellékletének II. részében említett adalékanyagok esetében, amelyek közé az enzimek is tartoznak, ideiglenesen engedélyezni lehet egy adalékanyag takarmányokban történő új alkalmazását, ha az abban az irányelvben megállapított feltételek teljesülnek, és ha a rendelkezésre álló eredményeket szem előtt tartva ésszerűen feltételezhető, hogy az a takarmányozásban használva azon irányelv 2. cikke a) bekezdésében említett valamelyik hatással rendelkezik. Ilyen ideiglenes engedélyt legfeljebb négy éves időtartamra lehet adni.

(3) Az e rendelet I. mellékletében említett enzimet (az enzim) a takarmányozási tudományos bizottságnak – különösen a készítmény biztonságosságára vonatkozó – kedvező véleményét követően, először az 1436/98/EK bizottsági rendelet [3] engedélyezte ideiglenesen brojlercsirkéknél történő felhasználásra. Az adalékanyag ideiglenes engedélyét a 2200/2001/EK bizottsági rendelet [4] 2004. június 30-ig meghosszabbította.

(4) Az előállító cég új adatokat nyújtott be annak a kérelemnek az alátámasztására, amely az enzim használatára vonatkozó engedély hízópulykákra való kiterjesztését kéri.

(5) Az enzim új alkalmazására benyújtott engedélykérelem értékelése azt mutatja, hogy a 70/524/EGK irányelvben az ideiglenes engedélyezésre előírt feltételek teljesülnek.

(6) 2003. március 27-én a takarmányozási tudományos bizottság kedvező véleményt adott az enzimnek az e rendeletben megállapított feltételekkel, hízópulykákra vonatkozó biztonságosságáról.

(7) A 70/524/EGK irányelv úgy rendelkezik, hogy az irányelv C. mellékletének II. részében említett takarmány-adalékanyagokat határozatlan időre lehet engedélyezni, ha a 3a. cikkben megállapított feltételek teljesülnek.

(8) Az e rendelet II. mellékletében említett mikroorganizmust (a mikroorganizmus) a takarmányozási tudományos bizottság – különösen a készítmény biztonságosságára vonatkozó – kedvező véleményét követően, először az 1436/98/EK bizottsági rendelet engedélyezte ideiglenesen brojlercsirkéknél történő felhasználásra. A mikroorganizmus ideiglenes engedélyét a 2200/2001/EK bizottsági rendelet 2004. június 30-ig meghosszabbította.

(9) Az előállító cég új adatokat nyújtott be annak a kérelemnek az alátámasztására, amely a mikroorganizmus használatának határozatlan idejű engedélyezését kéri.

(10) A mikroorganizmus engedélyezése ügyében benyújtott kérelem értékelése azt mutatja, hogy a 70/524/EGK irányelvben a határozatlan idejű engedélyezéshez előírt összes feltétel teljesül.

(11) 2002. december 2-án a takarmányozási tudományos bizottság kedvező véleményt adott a mikroorganizmusnak az e rendeletben megállapított bizonyos feltételek melletti hatékonyságáról.

(12) Ennek megfelelően helyénvaló az enzim hízópulykáknál történő használatának négyéves időtartamra való engedélyezése, és határozatlan időre engedélyezni kell a mikroorganizmus 35 kg-nál nem nehezebb malacoknál történő használatát.

(13) A két kérelem értékelése azt mutatja, hogy bizonyos eljárásokra van szükség, hogy megvédjék a munkavállalókat az enzim és a mikroorganizmus hatásaitól. Ezt a védelmet azonban biztosítja a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv [5] alkalmazása.

(14) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

Az I. mellékletben említett, az "enzimek" csoportjába tartozó adalékanyag takarmány-adalékanyagként való alkalmazása az abban a mellékletben megállapított feltételekkel engedélyezett.

2. cikk

Az II. mellékletben említett, a "mikoorganizmusok" csoportjába tartozó adalékanyag takarmány-adalékanyagként való alkalmazása az abban a mellékletben megállapított feltételekkel engedélyezett.

3. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. október 20-án.

a Bizottság részéről

David Byrne

a Bizottság tagja

[1] HL L 22., 2003.1.25., 28. o.

[2] HL L 270., 1970.12.14., 1. o.

[3] HL L 191., 1998.7.7., 15. o.

[4] HL L 299., 2001.11.15., 1. o.

[5] HL L 183., 1989.6.29., 1. o.

--------------------------------------------------

I. MELLÉKLET

"Szám (vagy EK-szám) | Adalékanyag | Kémiai képlet, leírás | Állatfaj vagy állatkategória | Maximális életkor | Legkisebb megengedhető tartalom | Legnagyobb megengedhető tartalom | Egyéb rendelkezések | Az engedély időtartamának lejárata |

Aktivitási egység/teljes értékű takarmány-kg | Aktivitási egység/teljes értékű takarmány-kg |

Enzimek

14. | Endo-1,4-béta-xilanáz EC 3.2.1.8. | Az Aspergillus niger (CBS 520.94) által termelt endo-1,4-béta-xilanáz készítmény, amelynek legkisebb aktivitása: szilárd formában: 600 U/gfolyékony formában: 300 U/ml | Hízópulykák | 300 U | | 1.Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.2.Javasolt adagolás egy kilogramm teljes értékű takarmányban:300–1200 U.3.Nem-keményítő-alapú poliszacharidokban (főként arabinoxilánokban) gazdag, pl. 40 %-nál több búzát tartalmazó összetett takarmányban történő használatra. | 2007.10.24. |

--------------------------------------------------

II. MELLÉKLET

"Szám (vagy EK-szám) | Adalékanyag | Kémiai képlet, leírás | Állatfaj vagy állatkategória | Maximális életkor | Legkisebb megengedhető tartalom | Legnagyobb megengedhető tartalom | Egyéb rendelkezések | Az engedély időtartamának vége |

CFU/teljes értékű takarmány-kg | CFU/teljes értékű takarmány-kg |

Mikroorganizmusok

E 1703 | Saccharomyces cerevisiae CNCM I-1079 | Saccharomyces cerevisiae készítmény, amelynek legkisebb tartalma: 2 × 1010 CFU/adalékanyag-gramm | Malacok | 2 × 109 | 6 × 109 | Malacoknak kb. 35 kg-ig. Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. | Határozatlan" |

--------------------------------------------------